ועדת הכספים, כנסת 25, פרוטוקול מספר 105, 2023-04-30 00:00

משה גפני: אנחנו עוברים לדיון בפרק ד' (מיסוי בשוק הדיור) – סעיפים 5(2) ו-7, חישוב לינארי – מתוך הצעת חוק ההתייעלות הכלכלית (תיקוני חקיקה להשגת יעדי התקציב לשנות התקציב 2023 ו-2024), התשפ"ג-2023

אורית פרקש הכהן: יש לי שאלה בנושא הארנונה, סעיף 80

אורית פרקש הכהן:  באותו פרק מתחבא סעיף שאומר שכל רשות מקומית רשאית לשנות את שיטת המדידה של הנכסים

שולמית אלוני: כבר התקיים דיון בנושא הזה

שולמית אלוני:  חבר הכנסת גפני ביקש מהאוצר לחזור עם תשובות בנושא

משה גפני: התקיים דיון

משה גפני:       מי מציג את הנושא?     

יפתח עשהאל: אני

יפתח עשהאל:  אגף התקציבים

משה גפני: ברוך הבא

משה גפני:  הרבה זמן לא ראינו אותך

יפתח עשהאל: אני כאן על דרך קבע

יפתח עשהאל:  בדיון הקודם הראינו מצגת עם כל המהלכים הרוחביים של מיסוי נדל"ן והיום אנחנו מדברים על שני צעדים שממוקדים להגדלת היצע

יפתח עשהאל:  בגדול מדובר כאן על צעדים שאומרים שמי שיממש בנייה בקרקע פרטית מוכנה לבנייה, תממש את הבנייה - תקבל הטבת מס מאוד משמעותית

יפתח עשהאל:  אם לא תממש את הבנייה – לא תממש את הבנייה, יוחמר עליך המעשה

יפתח עשהאל:  זה סיכום שני הצעדים ואני אפרט כל אחד מהם

משה גפני: מה תהיה ההטבה ומה תהיה ההחמרה?     

יפתח עשהאל: אני אתחיל מההטבה

יפתח עשהאל:  ההטבה אומרת שהיום מי שיש לו קרקע פרטית היסטורית והוא מוכר אותה, הוא משלם עליה עד 2001 שיעור שבח של 47 אחוזים ומ-2001 ואילך משלם 25 אחוזים

יפתח עשהאל:  זאת אומרת, שנה שחולפת, המס פוחת

יפתח עשהאל:  מצד אחד גם יש לו אינטרס להחזיק את הקרקע ולא לממש אותה ולא למכור אותה ומצד שני יש לו את המיסוי הגבוה של העבר

יפתח עשהאל:  אנחנו באים ואומרים שאנחנו רוצים לתמרץ

יפתח עשהאל:  מי שמוכר את הקרקע והמימוש יהיה תוך ארבע או בין ארבע לשמונה שנים – עוד רגע אני אפרט בדיוק את ההטבה - יקבל הטבת מס מאוד משמעותית

יפתח עשהאל:      אם אני עכשיו מוכר לקבלן את הקרקע והקבלן מממש את הבנייה תוך ארבע שנים, אני משלם 25 אחוזים שבח מאז שרכשתי את הקרקע ועד היום

יפתח עשהאל:  במקום 47 אחוזים, אני משלם 25 אחוזים

יפתח עשהאל:  מארבע עד שמונה שנים, כל שנה המס יעלה בחזרה ל-47 אחוזים על התקופה הקודמת

יפתח עשהאל:  לא מימשתי תוך שמונה שנים – אני אחזור למה שיש לי היום

יפתח עשהאל:  בעצם יש לי כאן הטבה

משה גפני: מה ההטבה?     

יפתח עשהאל: ההטבה היא במס שבח

חמד עמאר: הטבה לעשירים

משה גפני: דווקא ראשי הרשויות אמרו שיש קרקעות כאלה והם מבקשים שיבנו

יפתח עשהאל: בדיוק

יפתח עשהאל:  זו המטרה

אליהו דלל: ביקשו להחזיר את מס רכוש

חמד עמאר: הוא אמר שבמקום 47 אחוזים ישלמו 25 אחוזים

משה גפני: לפי המצב היום

יפתח עשהאל: נכון

חמד עמאר: אז בוא תעשה חישוב קצר

משה גפני: תגיד מה ההחמרה

יפתח עשהאל: ההחמרה

יפתח עשהאל:  אני אתן רקע קצר

יפתח עשהאל:  בענייני מיסוי תמיד צריך רקע

יפתח עשהאל:  ב-2014 החילו מס שבח על משקיעים בשוק הדיור

יפתח עשהאל:  אני מכור דירה, אני משלם 25 אחוזים על השבח של הדירה שלי

יפתח עשהאל:  אבל אומרים שעד 2014 החזקתי בדירה וידעתי שאני פטור

יפתח עשהאל:  הייתה לי דירה כל השנים האלה, עשיתי תשואה, אתם לא יכולים למסות אותי בדיעבד

יפתח עשהאל:  באמת קבעו מיסוי לינארי

יפתח עשהאל:  זה אומר שהיום משקיע שמוכר דירה משלם 25 אחוזים רק על התקופה מ-2014 עד שהוא מוכר

יפתח עשהאל:  יש לו פטור לינארי מוטב על התקופה שלפני 2014 כאשר עליה הוא לא משלם אלא משלם רק מ-2014 ואילך

יפתח עשהאל:      כאשר תיקנו את החוק עשו טעות

יפתח עשהאל:  מה קורה עם בן אדם שהייתה לו קרקע – לא דירת מגורים – בתקופה שלפני 2014

יפתח עשהאל:  הרי הוא עשה תשואה על הקרקע שלו

יפתח עשהאל:  יש לו קרקע, הוא ירש, הוא קנה, עשה תשואה, הוא ידע שהוא ממוסה

יפתח עשהאל:  הרי היה מיסוי על קרקעות בגובה של 25 אחוזים

יפתח עשהאל:  בשנת 2020 הוא החליט לקנות דירה

יפתח עשהאל:  הוא מוכר אותה, מתייחסים אליו כאילו הייתה לו דירה כבר מלפני 2014

יפתח עשהאל:  הוא מקבל חישוב לינארי אפס אחוז מס עד 2014 למרות שהוא החזיק קרקע במשך כל התקופה הזאת והוא צריך להיות ממוסה

יפתח עשהאל:  אנחנו באים ואומרים שאנחנו קודם כל רוצים לבטל את זה

יפתח עשהאל:  להגיד שזה לא הוגן כי מי החזיק קרקע ידע שהוא ממוסה והוא צריך להיות ממוסה

יפתח עשהאל:  הוא נהנה כאן מאיזושהי לקונה כשעשו טעות בתיקון החקיקה

יפתח עשהאל:      אנחנו אומרים שניקח ארבע שנים קדימה, עד 2027, עד יוני 2027, ונאפשר לאנשים שיש להם פוטנציאל לממש את הבנייה, לממש את הבנייה ולעודד אותם לבנות מהר

יפתח עשהאל:  אנחנו אומרים שאנחנו שומרים על הלקונה הזאת, על הטעות בחוק עד 2027, עד יוני 2027, תשלים את הבנייה עד 2027 – תקבל אותה

יפתח עשהאל:  לא תשלים את הבנייה עד יוני 2027 – תשלם 25 אחוזים

אליהו דלל: לא

אליהו דלל:  אתה תשלם 47 אחוזים ב-2025

יפתח עשהאל: תשלים בנייה ולא תתחיל בנייה

יפתח עשהאל:  תשלים

יפתח עשהאל:  אנחנו רוצים לתמרץ את ההשלמה

אליהו דלל: כי זה די לחוץ מה שאתה אומר

חמד עמאר: כמה זמן לוקח להוציא היתר?     

אליהו דלל: שלוש שנים

אליהו דלל:  במקרה הטוב שלוש שנים

יפתח עשהאל: אני מבין את הטענה אבל בסוף מי שיכול, אני רוצה לתמרץ אותו

יפתח עשהאל:  אני לא מדבר על בן אדם שאין לו עכשיו תוכנית מאושרת אלא אני רוצה שמי שהוא שעכשיו בתהליך, שיזדרז, שיסיים בנייה, שלא ידגור על הקרקע

יפתח עשהאל:  מי שיכול

יפתח עשהאל:  זו המטרה

אליהו דלל: זה אומר שיש לו תב"ע בתוקף?     

יפתח עשהאל: נכון

יפתח עשהאל:  האמירה היא שמי שגם לא קידם תב"ע על הקרקע שלו, לא צריך לקבל אתך ההטבה הזאת

יפתח עשהאל:  אבל אם יש לך פוטנציאל לממש, תממש מהר - תקבל את ההטבה

אליהו דלל: אם אתה תעביר תב"ע, אין בעיה

יפתח עשהאל: נכון

יפתח עשהאל:  אין בעיה

חמד עמאר: כמה קרקעות כאלה יש לנו באזורי הביקוש?     

יפתח עשהאל: קודם כל, עיקר הקרקעות הבנויות, הרבה מהן באזורי הביקוש

יפתח עשהאל:  פוטנציאל של בערך 25 אלף יחידות דיור בלב גוש דן

איציק גורביץ: התאחדות הקבלנים

איציק גורביץ:  כבוד היושב ראש, אני חושב שהצעד הזה לא רלוונטי לקצוב אותו לאמצע 2027, בעיקר כאשר אנחנו מדברים על כך שלפעמים לוקח לפחות שנה להוציא היתר בנייה ושלוש שנים לבנות, מה גם שמגדירים לפחות 15 דירות

שולמית אלוני: זה לא בתיקון הזה

יפתח עשהאל: זאת הוראת שעה של הלינאריות

יפתח עשהאל:  דירות מגורים

איציק גורביץ: של דירות המגורים ובכל מקרה לאפשר שהדבר הזה יהיה מכאן לעוד לפחות חמש שנים כי צריך לשים לב ששנה אורך להוציא היתר בנייה

איציק גורביץ:  אנחנו כבר לא מדברים על טופס 4

איציק גורביץ:  אם רוצים לעודד את הדבר הזה באופן אמיתי, צריך לתת לזה זמן ריאלי

משה גפני: אתם יכולים לעבור גם לתיקון הבא?      

יפתח עשהאל: אלה שני הדיונים

משה גפני: הצעתם עד אמצע 2027

יפתח עשהאל: נכון

משה גפני: התכוונתם ל-2030

משה גפני:  אנחנו לא נסכים ל-2027

משה גפני:  אני מקבל את הגישה שלכם

משה גפני:  אני חושב שצריך באמת לעשות וגם אמרו את זה בדיון הקודם ראשי הרשויות

משה גפני:  צריך לעודד את האנשים שיש להם קרקעות לבנייה לבנות

משה גפני:  זה גם יעלה את היצע הדירות

משה גפני:      אני מקבל את זה ואני מבקש שזה יהיה עד 2030 ולא עד אמצע 2027

יפתח עשהאל: אנחנו יכולים לקבל להאריך את התקופה הזאת

יפתח עשהאל:  מקבלים להאריך את התקופה הזאת

משה גפני: בסדר

משה גפני:  2030

משה גפני:  אני אביא את זה להצבעה אחר כך

משה גפני:  2030 זה סביר

חמד עמאר: יש לי שאלה

חמד עמאר:  אם מישהו מקבל את ההטבה הזאת, היא הרי במכירת הקרקע

חמד עמאר:  הוא מחכה ומוכר את הקרקע, לא משתמשים בה והוא פטור מהמס

יפתח עשהאל: היום הוא לא יקבל את הטבת המס

יפתח עשהאל:  הכוונה היא שרק מי שיסיים בנייה עד יוני 2030 ייהנה מזה

חמד עמאר: מי שלא יבנה וימכור את הקרקע?         

יצחק אהרונוביץ': גם היום הוא לא מקבל

יצחק אהרונוביץ':  יהיה לו מס על הקרקע

יפתח עשהאל: מי שמוכר את הקרקע, הוא משלם את המס המלא

יפתח עשהאל:  אין לו פטור

קריאה: להפך, יש כאן תמריץ לבנות ולמכור את זה כדירה

קריאה:  זה דווקא רעיון נכון

ג'ק בלנגה: דיברנו על עוד כמה נקודות

ג'ק בלנגה:  דיברנו גם על מי שלא יעמוד ב-2030, שהוא לא יחזור למס מלא אלא ירד ל-25 אחוזים כי כרגע הם דורשים 50 אחוזים

יצחק אהרונוביץ': לא 50 אחוזים

יצחק אהרונוביץ':  ברגע שהוא לא מממש את הבנייה עד אותו מועד, הוא בברירת המחדל הרגילה של חישוב מס שבח, כמו משרד וכולי

שולמית אלוני: כשאנחנו מדברים על ברירת מחדל, תגיד לנו מה שיעורי המקסימום, אלה 50 אחוזים, ומה שיעורי המינימום

יצחק אהרונוביץ': 47 אחוזים

יפתח עשהאל: אין 50 אחוזים

יפתח עשהאל:  47 אחוזים זה רק עד 2001 ואנחנו מדברים על 30 ומשהו אחוזים

יפתח עשהאל:  זה עדיין לא 50 אחוזים

שולמית אלוני: אבל מה הרף התחתון של השיעורים ההיסטוריים?     

יצחק אהרונוביץ': צריך לזכור שמי שיום הרכישה שלו הוא עד ה-1 באפריל 1961, יש לו 25 אחוזים והוא לא צריך טובות

יצחק אהרונוביץ':  החקיקה נותנת לו את זה

יצחק אהרונוביץ':  מי שיום הרכישה שלו הוא אחרי ה-1 באפריל 1961 ועד ה-7 בנובמבר 2001, מקבל 47 אחוזים עד אותו מועד, משם 20 אחוזים, ומה-1 בינואר 2012 - 25 אחוזים

יצחק אהרונוביץ':  זה כשלא מדובר בדירת מגורים

יצחק אהרונוביץ':  בדירת מגורים יש את אותו הסדר של עד ה-1 בינואר 2014 – אפס, ומשם 25 אחוזים

יצחק אהרונוביץ':  זה העולם שאנחנו חיים בו

יצחק אהרונוביץ':      כאן אנחנו אומרים לו שאם לא תבנה עד מתי שהוא ביוני 2030, אתה בעצם נכנס לברירת המחדל הרגילה של חישוב המס

יצחק אהרונוביץ':  אם מגיע לך היסטורי, יום ההגשה שלך הוא עד ה-1 באפריל 1961, אתה תשלם את ההיסטורי אם אתה רוצה, 25 אחוזים על הכול

יצחק אהרונוביץ':  אבל אם יום הרכישה שלך הוא אחרי ה-1 באפריל 1961 – 47 אחוזים או שיעור המס השולי הגבוה שיהיה בשנת לא יודע איזו, כשאתה תמכור, ב-2030

יצחק אהרונוביץ':  47, 20 ו-25 אחוזים

ג'ק בלנגה: אז אנחנו מדברים על 47 אחוזים או 50 כולל מס יסף

ג'ק בלנגה:  זה מה שאמרתי קודם בוא נדבר על זה ש-47 יוגבל ל-25 אחוזים

יפתח עשהאל: כמו במצב הקיים

יוסי אלישע: בשביל למנוע מצב שחלילה אם מישהו איחר, לא עמד בפרק הזמן, הקנס לא יהיה כל כך משמעותי מ-25 אחוזים ל-47 אחוזים

יוסי אלישע:  אנחנו מציעים לקבוע את זה - דרך אגב, דיברנו והייתה הסכמה על זה – לשיעור של במקום השיעור הלינארי המוטב שהייתה לו הטבה מאוד משמעותית ל-25 אחוזים שזה שיעור המס הקיים בדין

יוסי אלישע:  זה המקסימום

יפתח עשהאל:  היום מי שמוכר דירת מגורים נהנה מ-25 אחוזים

משה גפני: חבל על הזמן

משה גפני:  תסכימו

יפתח עשהאל: מסכימים

ג'ק בלנגה: עוד תיקון

ג'ק בלנגה:  החוק כרגע קובע שאם מישהו בנה את הבית בעבר – נניח בשנת 1980 – ועכשיו הוא הורס אותו, הוא ימוסה ב-25 אחוזים או לינארי

ג'ק בלנגה:  אנחנו מבקשים תיקון שאם בנוי היום בית וייהרס בעתיד, שגם החוק יחול

משה גפני: תגידו שאתם מסכימים

יפתח עשהאל: מסכימים

משה גפני: תקריאו את החוק

משה גפני:       אתה חייב לי תשובה

רודין נפסון: שלחתי תשובה לעוזר שלך

רודין נפסון:       בסעיף 48א     

שולמית אלוני: בגלל שאתם מכניסים את פסקה (ב4), צריך להבהיר שהסעיף הזה חל לגבי פסקאות (ב2) ו-(ב3)

רודין נפסון: כן

שולמית אלוני: הרישא של (ב1) היא שעל אף האמור בסעיף קטן (ב1), שמתייחס לשיעורי המס של 25 אחוזים, ממכירת זכות במקרקעין למעט ממכירת דירת מגורים מזכה, אתם מוסיפים כאן ש"חלות לגבי מכירתה הוראות סעיפים קטנים (ב2) ו-(ב3) או בפעולה באיגוד מקרקעין שעשה יחיד כשיום הרכישה של הזכות במקרקעין או באיגוד המקרקעין לפי העניין היה לפני מועד שינוי אלה, יחולו הוראות אלה"

רודין נפסון: כן

רודין נפסון:  זה בעצם סעיף הבהרה

רודין נפסון:  לחדד

רודין נפסון:  זאת הבהרה ולא מעבר לכך

רודין נפסון:       (ב)	אחרי סעיף קטן (ב3) יבוא, שזאת בעצם ההקבלה של החישוב המוטב

רודין נפסון:      "(ב4)	על אף האמור בסעיפים קטנים (ב2) ו-(ב3) – שזה החישוב המוטב – במכירת דירת מגורים מזכה בידי יחיד - - -     כאן אנחנו מבקשים לשנות כך שזה לא תושב ישראל אלא בעצם בידי יחיד

שולמית אלוני: למה במקור נכתב תושב ישראל?     

רודין נפסון: טעות סופר

רודין נפסון:  זה היה בתיקון שהיה לפני שנה

רודין נפסון:  מכל מקום, אנחנו מבקשים שייאמר יחיד

יניב כהן: הייתה כוונה לעשות איזשהו שינוי על התחולה של לינארי מוטב על דירות מגורים מזכות רק לתושבי ישראל

יניב כהן:  הכוונה הזאת בסופו של דבר לא באה לידי חקיקה ולכן זה נשאר כשריד

יניב כהן:  זאת טעות שצריך להוריד אותה

רודין נפסון:  אם כן, זה יהיה "דירת מגורים מזכה בידי יחיד שיום רכישתה היה" - - -     

שולמית אלוני: למה בידי יחיד?     

יניב כהן: חברה בכל מקרה משלמת

קריאה: היום הוא זכאי לפטור

רודין נפסון: שיום רכישתה היה לפני יום המעבר - יום המעבר הוא ה-1 בינואר 2014 כפי שמוגדר גם בסעיף 48(א) לחוק – ומתקיימים לגביה שני אלה – המקרים שאנחנו רוצים לכסות כלקונה ולתת עד 2030 - יחולו הוראות סעיף קטן (ב1) – שזה בעצם המיסוי הרגיל, 47 אחוזים - ולא יחולו הוראות סעיפים קטנים (ב2) ו-(ב3) 0 שזה בעצם החישוב המוטב – במקרים אלה:     

ג'ק בלנגה:    כאן הסכמנו שבמקום (ב1) זה יהיה (ב)(1)

ג'ק בלנגה:  ההפניה תהיה ל-25 אחוזים

ג'ק בלנגה:  לא יעלה על 25 אחוזים

שולמית אלוני: כן

שולמית אלוני:  זה צריך להיות שלא יעלה על

שולמית אלוני:  (ב)(1) זה עד 25 אחוזים

רודין נפסון: יש כאן כוונת לתקן ולהגביל את זה ל-25 אחוזים כפי שהוסכם

שולמית אלוני: לא רק 25 אחוזים אלא שזה יהיה שלא יעלה על 25 אחוזים

ג'ק בלנגה: להפנות ל-(ב)(1)

ג'ק בלנגה: זה לא יעלה על

רודין נפסון: זה לפני הכנסת התיקון של ההגבלה ל-25 אחוזים

רודין נפסון: כאן אנחנו נותנים תקופת חסד

שולמית אלוני: זה לא יהיה 2027 אלא סוף שנת 2030

יפתח עשהאל: לא סוף

יפתח עשהאל:  אמרנו חודש יוני

רודין נפסון: 30 ביוני 2030

שי כהן: בחוץ אמרנו 31 בדצמבר

ג'ק בלנגה: את פסקה (1) צריך לכתוב מחדש

קריאה: אנשים לא מכירים אמצע שנה

קריאה:  יודעים עד סוף שנה וזהו

משה גפני: כן, דיברתם על דצמבר

שולמית אלוני: 31 בדצמבר 2030

משה גפני: בסדר

ג'ק בלנגה: אבל את פסקה (1) צריך לכתוב מחדש

משה גפני: בסדר, אבל לכתוב

משה גפני:  לא לחכות

יצחק אהרונוביץ': תכף נכתוב

יצחק אהרונוביץ':  צריך לנסח את זה

יצחק אהרונוביץ':  תכף ננסח את זה

יצחק אהרונוביץ':  צריך גם להוסיף כאן את התנאי שביום מעבר החוק יש דירה, מה שהם ביקשו

יצחק אהרונוביץ':  מה שהלשכות ביקשו

יצחק אהרונוביץ':  תכף נעשה את זה בניחותא כי חבל שתהיה כאן טעות

יצחק אהרונוביץ':  אחרי כן נחזור להקריא

משה גפני: בסדר

משה גפני:  שזה יהיה כתוב ומוכן כדי שנוכל להצביע

יצחק אהרונוביץ': היום

יצחק אהרונוביץ':  לא נצא מכאן בלי זה הנוסח

יפתח עשהאל: שלומית, את רוצה שנתקדם להקראה של השבח הריאלי? את חישוב המוטב סיימנו, בלי התיקון שמוצע, על ה-25, על ה-2030 והתחילה

שולמית אלוני: תתחיל להסביר את השבח הריאלי עם המסלולים

שולמית אלוני:  תסביר את זה בצורה מפורטת

משה גפני: אנחנו עוברים לשבח הריאלי?     

שולמית אלוני: כן

משה גפני: בסדר

יוסי אלישע: תיקון אחרון כי עשיתם את זה בהתחדשות עירונית

יוסי אלישע:  הנושא של הושלמה

יוסי אלישע:  מה הכוונה? שם כתוב למעשה חיבור חשמל, מים

יוסי אלישע:  תבחינו

יפתח עשהאל: טופס 4 הוא הוודאות

יפתח עשהאל:  זאת הגושפנקא

יפתח עשהאל:  אנחנו לא רוצים להיכנס לבלגן אחר

יוסי אלישע: שי, למה שלא תהיה אחידות?     

ג'ק בלנגה: לפי הוראת הפרשנות טופס 4 זה הושלמה?     

יוסי אלישע: לא

יוסי אלישע:  זה לא נכון

יוסי אלישע:  זאת לא העמדה שלכם

יצחק אהרונוביץ': היכן שכתבנו טופס 4, זה טופס 4

יצחק אהרונוביץ':  כמו בהוראת השעה הקודמת

ג'ק בלנגה: אבל כאן אתה רוצה לרשום טופס 4

יפתח עשהאל: זה הבדל של כמה שבועות

יפתח עשהאל:  חודש-חודשיים מקסימום

יפתח עשהאל:  גם הארכנו את זה עד דצמבר

יפתח עשהאל:  נראה לי שזה בסדר

יפתח עשהאל:  הארכנו מיוני לדצמבר

ג'ק בלנגה: בהוראת הפרשנות יהיה כתוב הושלמה טופס 4?     

קריאה: אפשר לרשום כאן

יוסי אלישע: בדיוק כמו שהיה בהוראת שעה (קרקעות) הקודמת

יצחק אהרונוביץ': כן

יצחק אהרונוביץ':  ניקח משם את אותה הגדרה

יצחק אהרונוביץ':  עוד מעט נשב וננסח

משה גפני: בסדר

משה גפני:  אנחנו עוברים להקראת סעיף 7